CELEX: 22020D0806
Language: sk
Date: 2019-03-29 00:00:00
Title: Rozhodnutie Spoločného výboru EHP č. 52/2019 z 29. marca 2019, ktorým sa mení príloha I (Veterinárne a fytosanitárne záležitosti) k Dohode o EHP [2020/806]

2.7.2020   
               
               
                  SK
               
               
                  Úradný vestník Európskej únie
               
               
                  L 210/12
               
            
         ROZHODNUTIE SPOLOČNÉHO VÝBORU EHP č. 52/2019
         z 29. marca 2019,
         ktorým sa mení príloha I (Veterinárne a fytosanitárne záležitosti) k Dohode o EHP [2020/806]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2018/1564 zo 17. októbra 2018 o povolení prípravku z dolomit-magnezitu ako kŕmnej doplnkovej látky pre všetky druhy zvierat s výnimkou dojníc a ostatných prežúvavcov na produkciu mlieka, odstavených prasiatok a ošípaných vo výkrme (1), sa má začleniť do Dohody o EHP.
                  
               
                     (2)
                  
                  
                     Vykonávacie nariadenie Komisie (EÚ) 2018/1565 zo 17. októbra 2018 o povolení prípravku s obsahom endo-1,4-beta-mananázy produkovanej baktériou Paenibacillus lentus (DSM 28088) ako kŕmnej doplnkovej látky pre kurčatá vo výkrme, kurčatá chované na znášku a zriedkavé druhy hydiny iné ako nosnice, morky vo výkrme, morky chované na plemeno, odstavené prasiatka, ošípané vo výkrme a zriedkavé druhy ošípaných (držiteľ povolenia – Elanco GmbH) (2), sa má začleniť do Dohody o EHP.
                  
               
                     (3)
                  
                  
                     Vykonávacie nariadenie Komisie (EÚ) 2018/1569 z 18. októbra 2018, ktorým sa mení vykonávacie nariadenie (EÚ) č. 1110/2011 o povolení enzymatického prípravku endo-1,4-beta-xylanázy produkovanej Trichoderma reesei (CBS 114044) ako kŕmnej doplnkovej látky pre nosnice, menej významné druhy hydiny a ošípané na výkrm (držiteľ povolenia: spoločnosť Roal Oy) (3), sa má začleniť do Dohody o EHP.
                  
               
                     (4)
                  
                  
                     Nariadenie Komisie (EÚ) 2018/1903 z 5. decembra 2018, ktorým sa opravujú prílohy IV, VI a VII k nariadeniu Európskeho parlamentu a Rady (ES) č. 767/2009 o uvádzaní krmív na trh a ich používaní a ktorým sa opravujú niektoré jazykové znenia príloh II, IV, V a VI k uvedenému nariadeniu, (4) sa má začleniť do Dohody o EHP.
                  
               
                     (5)
                  
                  
                     Toto rozhodnutie sa týka právnych predpisov o krmivách. Právne predpisy o krmivách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k dohode, Toto rozhodnutie sa preto neuplatňuje na Lichtenštajnsko.
                  
               
                     (6)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola II prílohy I k Dohode o EHP sa mení takto:
            
                        1.
                     
                     
                        V bode 2zt [vykonávacie nariadenie Komisie (EÚ) č. 1110/2011] sa dopĺňa tento text:
                        „, zmenené týmto právnym predpisom:
                        
                                    —
                                 
                                 
                                    
                                       32018 R 1569: vykonávacie nariadenie Komisie (EÚ) 2018/1569 z 18. októbra 2018 (Ú. v. EÚ L 262, 19.10.2018, s. 37).“
                                 
                              
                  
                        2.
                     
                     
                        V bode 48 [nariadenie Európskeho parlamentu a Rady (ES) č. 767/2009] sa dopĺňa táto zarážka:
                        
                                    „—
                                 
                                 
                                    
                                       32018 R 1903: nariadenie Komisie (EÚ) 2018/1903 z 5. decembra 2018 (Ú. v. EÚ L 310, 6.12.2018, s. 22).“
                                 
                              
                  
                        3.
                     
                     
                        Za bod 274 [vykonávacie nariadenie Komisie (EÚ) 2018/1568] sa vkladajú tieto body:
                        
                                    „275.
                                 
                                 
                                    
                                       32018 R 1564: vykonávacie nariadenie Komisie (EÚ) 2018/1564 zo 17. októbra 2018 o povolení prípravku z dolomit-magnezitu ako kŕmnej doplnkovej látky pre všetky druhy zvierat s výnimkou dojníc a ostatných prežúvavcov na produkciu mlieka, odstavených prasiatok a ošípaných vo výkrme (Ú. v. EÚ L 262, 19.10.2018, s. 20).
                                 
                              
                                    276.
                                 
                                 
                                    
                                       32018 R 1565: vykonávacie nariadenie Komisie (EÚ) 2018/1565 zo 17. októbra 2018 o povolení prípravku s obsahom endo-1,4-beta-mananázy produkovanej baktériou Paenibacillus lentus (DSM 28088) ako kŕmnej doplnkovej látky pre kurčatá vo výkrme, kurčatá chované na znášku a zriedkavé druhy hydiny iné ako nosnice, morky vo výkrme, morky chované na plemeno, odstavené prasiatka, ošípané vo výkrme a zriedkavé druhy ošípaných (držiteľ povolenia – Elanco GmbH) (Ú. v. EÚ L 262, 19.10.2018, s. 24).“
                                 
                              
                  
         
            Článok 2
            Znenie nariadenia (EÚ) 2018/1903 a vykonávacích nariadení (EÚ) 2018/1564, (EÚ) 2018/1565 a (EÚ) 2018/1569 v islandskom a nórskom jazyku, ktoré sa uverejní v Dodatku o EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 30. marca 2019 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 29. marca 2019
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 262, 19.10.2018, s. 20.
         
            (2)  Ú. v. EÚ L 262, 19.10.2018, s. 24.
         
            (3)  Ú. v. EÚ L 262, 19.10.2018, s. 37.
         
            (4)  Ú. v. EÚ L 310, 6.12.2018, s. 22.
         
            (*1)  Ústavné požiadavky neboli oznámené.